Teigen selv fortalte at mange nevner sangen når de skal trekke fram én spesiell Teigen-låt. Men mange kaller den feilaktig «Om det skulle blåse kaldt», noe Teigen hadde mye moro med: «Da sier jeg, for å være litt morsom, 'Hvilken sang er det?' Og da ser du et ansikt som sier 'Hæ? Det er da din sang, det?' Da sier jeg: 'Du tenker kanskje på “Det vakreste som fins”?' Så det er litt forvirring der», sa Teigen i et intervju i 2016.